Megjelent a februári Galaktika - Galaktika.hu
Szerző: Galaktika · 2016-01-27
A szerkesztőségünkben és az interneten már kapható, az újságosoknál pedig február 2-től érdemes keresni a Galaktika 311-et.
A magazin februári számát Glen Cook nyitja: művének befejező részében a Camelot bolygó óriási teremtményeivel harcolnak a Régi Föld lakói. A CSIPKERÓZSA szerzőjének, Jane Yolennek a novellája egy jámbor ember életének komoly felismerését állítja a középpontba. Robert Reed írásában egy titokban meghódított világ a káosz és a rend fura paradox működését mutatja. Ray Nayler állandóság és változás, feledés és emlékezés kettősségét értelmezi egy találkozás tükrében. Két S.T.A.L.K.E.R.-történet következik: Gall „két napja” azt példázza, hogy a legszörnyűségesebb mutáns maga az ember; Jan Oleskovszkij pedig további meglepetéseket tartogat a Zónával kapcsolatban. A havi retro Fritz Leiber „Mariana” című novelláját eleveníti fel.
Az XL-kiadás, amelyre továbbra is előfizetőként lehet szert tenni, egy újabb női szerző műveiből válogat: Kij Johnson kisregényét és novelláit tartalmazza.
Tags: 2016311februárgalaktikamegjelenés